
Pravni propisi 

DZENAZE-NAMAZA 

(Komparativni fikh) 



ZENICA 
2004. god. 



U ime Allaha, Milostivog, Samilosnog! 



Uzviseni Allah kaze: 




"Od nje (tj. Zemlje) vas stvaramo, u nju vas vracamo i iz nje cemo 
vas ponovo proziviti." (Prijevod znacenja Kur’ana, Taha, 55). 

Allahov Poslanik, s.a.v.s., kazao je: 

"Ko voli susret sa Allahom, Allah voli susret s njim. Ko mrzi da sretne 
Allaha, Allah mrzi susret s njim." 

(Muttefekun alejhi) 

Ibn-Omer, r.a., rekao je: 

"Kada omrknes ne ocekuj zoru, a kada osvanes ne ocekuj noc, iskoristi 
zdravlje prije bolesti i zivot prije smrti." 

( (Buhari) 

Hasan el-Basri, r.a., rekao je: 

"Ko se cesto sjeca smrti omrznuce mu ovaj svijet i sve sto je na njemu." 



(Ibn-Ebi-Dunja, Zikrul-mevt) 



1 Pravni pj^opisi 



Umjesto predgovora 

Neka je neizmjerna hvala nasem Uzvisenom Stvoritelju, i neka je spas i 
mir na njegovog roba i poslanika Muhammeda, s.a.v.s., na njegove ashabe i 
sve njegove sljedbenike do Sudnjeg dana. 

Islamsko pravo (fikh) najprimarnija je, bez sumnje, disciplina naseg 
vjerozakonika, koji kroz temeljne vjerske osnove prevashodno Kur'an i Sunnet 
pojasnjava ispravno praktikovanje islamskih obredoslovlja. Vrijeme u kome 
zivimo svjedoci vidnom vjerskom budenju muslimanskih masa koje su bile 
uspavane ateisticko-sekularistickim tminama minulog stoljeca. Brojna fikhska 
djela u nasim bibliotekama nagovjestavaju odlucnost i spremnost balkanskih 
muslimana da se suoce sa svim izazovima i kusnjama kojima se zeli ugasiti 
izvoma islamska praksa koja opcenito predstavlja najveci Allahov dar. 

Zadovoljstvo i cast nam je, postovani i uvazeni citaoci, predstaviti vam 
djelo " Pravni propisi dzenaze-namaza" autora mr. Safeta H. Kuduzovica. Ovo 
djelo, iako skromno po svome obimu, ali izuzetno bogato po svome sadrzaju, 
jedinstven je udzbenik i relevantan izvor koji tretira ovu tematiku. Jednostavan 
jezicki stil, logicki poredak poglavlja i naslova, koncizna argumentacija, 
opsezna bibliografija, samo su najizrazitije odlike ove knjige, koje je cine 
nezaobilaznim djelom kako za siroku citalacku populaciju tako za ucenike 
medresa, akademija i fakulteta. 

Molimo Uzvisenog Allaha da obilno nagradi sve one koji su doprinjeli 
pripremi, stampi ili distribuciji ovog djela. 



Izdava c 

U Lincu, 30. 05. 2004. god. 

Nekoliko napomena u pogledu 

ovoga djela 



Strucna analiza odredenog pravnog pitanja temelji se na principima koje 
uspostavljaju strucnjaci islamske jurispudencije (usulul-fikha) i islamskog 
prava (fikha). Prilikom pisanja ovoga djela koristene su odredene metode koje 
su, dakako, sluzile islamskim ucenjacima u njihovom traganju za istinom. 

• Mozemo ih svrstati u naredne skupine: 



❖ Navedeni su kur’anski i hadiski dokazi sa stepenom ispravnosti hadisa, 
sluzeci se ocjenama eminentnih hadiskih strucnjaka. Kao argumenti koristeni 
su izricito vjerodostojni (sahih) i dobri (hasen) hadisi. 




Posebna paznja posvecena je upotrebi originalne hadisko-fikhske 
literature. 



❖ U nekim situacijama zbog upozorenja ali ne kao dokaz spomenuti su neki 
nevjerodostojni ili apokrifni hadisi koji uzrokuju pogresno razumijevanje i krivo 
praktikovanje propisa vezanih za dzenazu. 

❖ Kod spornih pitanja medu islamskim pravnicima navedeni su argumenti 
dviju strana, potom su komentarisani, po nasem misljenju, slabiji od njih. 

❖ Ovom prilikom nuzno je istaci neka stara fikhska djela kao primarne 
izvore: El-umm, Et-temhid, El-istizkar, El-muhalla, El-mebsut, El-vesit, El- 
mugni, El-kafi, El-ihtijar li talilil-muhtar, Serhu fethil-kadir, Bedaeus-sanaia, El- 
medzmua serhul-muhezzeb, El-binaje serhul-hidaje, El-mubdia, El-furua, 
Mevahibul-dzelil, Et-tadzu vel-iklil, Kessaful-kinaa, Nejlul-evtar i dr. 



❖ Od savremenih djela posebnu paznju zasluzuju: Tuhfetul-ahvezi, Bezlul- 
medzhud, Fikhus-sunne, Ahkamul-dzenaiz , Es-serhul-mumtia, Sahihul- 
dzamia, El-gaslu vel-kefen i dr. 



❖ Djelo nije naklonjeno misljenju jedne pravne skole, vec je slobodoumno, 
shodno argumentima, odabiran prioritetniji stav. Prema tome, odabrana 



misljenja nisu neprikosnovena i nikoga ne obavezujemo da ih slijepo slijedi. 



« 

P r a v n i p r o p i s i 



❖ Na kraju ovoga djela navedena je bibliografija s imenima autora, 
godinama njihove smrti, mjestom i godinom izdanja, ako su poznati. Izvori su 
poredani po abecednom redoslijedu. 



❖ Sto se tice slika, one su preuzete iz djela El-vidzaze fi tedzhizil-dzenaze , 
od sejha Abdullaha b. Abdur-Rahmana Gajsa i dvolistice Salatul-dzenaze, od 
sejha Abdullaha b. Abdur-Rahmana Dzibrina, Allah ih nagradio najboljom 
nagradom. 



❖ Jedino je govor Uzvisenog Allaha neprikosnovena istina, dok su rijeci i 
djela ljudi blize ill dalje od nje. Prema tome, ovo skromno djelo jedan je u nizu 
brojnih pokusaja prezentacije izvornog islamskog prava, koje se, dakako, vec 
nekoliko stoljeca prakticira na prostorima Balkana. 



dzenaze - namaza || 

Uvod 

Zahvala pripada Uzvisenom Allahu. Samo Njega obozavamo i samo od 
Njega pomoc trazimo. Njemu se utjecemo od zla nasih dusa. Koga On 
uputi, niko ga u zabludu ne moze odvesti; a koga On u zabludu odvede 
niko ga na pravi put ne moze uputiti. 



Svjedocimo da nema drugog boga osim Allaha i da je Muhammed, 
s.a.v.s., Njegov rob i Njegov poslanik. 

"0 vjernici, bojte se Allaha istinskom bogobojaznoscu i umirite 
samo kao muslimani." 1 

"0 ljudi, bojte se Gospodara svoga, Koji vas od jednog covjeka 
stvara, i od njega je suprugu njegovu stvorio, i od njih dvoje mnoge 
muskarce i zene rasijao. I Allaha se bojte s imenom cijim jedni druge 
molite, i rodbinske veze ne kidajte, jer Allah, zaista, stalno nad vama 
bdi." 2 



"0 vjernici, bojte se Allaha i govorite samo istinu, On ce vas za 
vasa dobra djela nagraditi i grijehe vam oprostiti. A onaj ko se Allahu 
i Poslaniku Njegovu bude pokoravao, postici ce ono sto bude zelio." 3 



"Uistinu, najljepsi je govor Allahov govor, a najbolja uputa je uputa 
Muhammeda, s.a.v.s. Najgore stvari su novotarije, a svaka novotarija je 
zab/ivcfa .” 4 

Covjek kao i sva druga ziva bica ima ogranicen zivotni vijek, koji mu je 
propisan prije njegovog stvaranja. Uzviseni Allah ga izvodi iz tmina majcine 
utrobe da bi na ovome svijetu zaradio vjecna uzivanja ili nesnosnu patnju. 



1 Prijevod znacenja Kur'ana, Alu-lmran, (102). 

2 Prijevod znacenja Kur'ana, En-Nisa, (1). 

3 Prijevod znacenja Kur'ana, El-Ahzab, (70.-71). 

4 Muslim, (867); Nesai, (1403); Ahmed, (1/432); Tajalisi, (338); Ibn-Nasr Mervezi u Es-sunne, (75). 

Uzviseni Allah kaze: "A Mi u matericama sto zelimo stvaramo, do roka 
odredenog, zatim se kao dojencad radate, potom do zreiog doba 
uzrastate. Jedni od vas umiru, a drugi svoju poznu starost 
dozivljavaju da nakon razuma sve ponovo zaboravljaju ." 5 



U drugom ajetu Allah kaze: "Nijedan covjek prije tebe nije bio 
besmrtan, ako ti umres, zar ce oni vjecno zivjeti? Svaka dusa ce smrt 
okusiti ." 6 Dakle, rastanak sa ovim svjetom je neminovan. Dolazili su bolji 
od nas-poslanici i vjerovjesnici, ali nisu bili besmrtni. 

Uzviseni kaze: "Muhammed je samo poslanik, a i prije njega su dolazili 
poslanici. Ako bi on umro ili ubijen bio, zar biste se paganstvu vratili? 
Onaj ko se paganstvu vrati, nece Allahu nimalo nauditi, a Allah ce 
zahvalnima lijepu nagradu dati ." 7 

Sehl b. Sad kaze da je Dzibril, a.s., dosao Poslaniku, s.a.v.s., i rekao 
mu: "O Muhammede, zivi koliko zelis, ali znaj da ces umrijeti. Voli koga 
hoces, ali znaj da ces ga napustiti ." 8 



Neophodno je imati na umu cas u kome ce covjek sve napustiti i svome 
se Gospodaru ponovo vratiti, potom ce polagati racun. Ebu-Sejid el-Hudri 
kaze da je Allahov Poslanik, s.a.v.s., rekao: "Sjecajte se puno smrti ona ce 
prekinuti vasa ovosvjetska nasladivanja " 9 



5 Prijevod znacenja Kur'ana, El-Hadzdz, (5). 

6 Prijevod znacenja Kur'ana, El-Enbija, (34-35). 

7 Prijevod znacenja Kur’ana, Alu-lmran, (144). 

8 Hakim, (4/360-361/7921); Tajalisi, (3/313/1862); Taberani u El-evsatu, (4/306/4278); Kudai u 
Musnedus-sihab, (1/435/746); Bejheki u Suabul-iman, (7/348/10540); Hatib u Et-tarih, (4/10). 
Imam Hakim i Zehebi ovaj hadis smatraju vjerodostojnim. Hafiz Munziri, Iraki, Hejsemi i Albani ga 
smatraju dobrim. Vidjeti: Medzmeuz-zevaid, (10/219); Kesful-hafa, (2/77/1731) i Sahihut-tergib, 
(1/502/824). 

9 Nesai, (2/6/1823); Tirmizi, (Et-tuhfe, 7/7/2307); Ibn-Madze, (3/385/4334), Ahmed, (2/292- 
293/7911); Ibn-Hibban, (7/259/2992); Ibn-Ebi-Dunja u Zikrul-mevt, ( str. 85/153); Hakim, 
(4/357/7909); Bejheki u Suabul-iman, (7/754/10559); Taberani u El-evsat, (6/56/5780). Imam 
Tirmizi, Munziri i Hejsemi ga smatraju dobrim. Imam Hakim, Zehebi, Ibn-Tahir i Albani ga 
smatraju vjerodostojnim. Vidjeti: Hulasatul-bedril-munir, (1/253); Medzmeuz-zevaid, (10/308); 




U komentaru citiranog hadisa imam Ibnul-Arebi el-Maliki kaze: "Covjek 
se treba prisjecati smrti, jer ga vreba svakog momenta. Kada je svjestan 
rastanka sa ovim svijetom nece mu pridavati paznju niti ce ga zaokupljati 
njegove varljive Ijepote, vec ce raditi za onaj vjecni svijet ." 10 

Prisjecanje na smrt ubraja se medu najpohvalnija djela. Ibn-Omer kaze 
da je jedan covjek upitao Poslanika, s.a.v.s., koji su to vjernici najbolji? 
Allahov Poslanik, s.a.v.s., mu rece: " Koji su najljepseg ponasanja 
(ahlaka)." "Potom koji?" upita ponovo. Vjerovjesnik, s.a.v.s., odgovori: "Oni 
koji se najvise prisjecaju smrti i pripremaju se za nju, oni su najvrijedniji” n 



U povijesti uzoritih generacija navode se brojne i veoma cudne predaje, 
koje ukazuju na njihov strah od smrti, jer je smrt (tj. mezar) prva 
onosvjetska stanica. 

Ibn-Omer kaze: "Omer je boravio u mojoj kuci neposredno pred svoju 
smrt. Jednom mi rece: 'Spusti moje lice na zemlju.' 'Zbog cega?! Ne smeta 
da lezis na postelji'", rece Ibn-Omer. Omer ga tada ukori rekavsi: "Spusti 



Sahihut-tergib, (3/303/3333-3334); Sahihu mevaridiz-zeman , (2/501/2559); Irvaul-galil, 
(3/145/682) i Tevdihul-ahkam , (2/465). 

10 Vidjeti: Aridatul-ahvezi, (5/1 46-1 47). 

11 Ibn-Madze, (3/385/4335); Ibn-Mubarek u Ez-zuhd , (1/279/258); Ibn-Ebi-Dunja u Zikrul-mevt, 
(str.79-80/144); Taberani, (12/417/13536) i u Musnedus-Samijjine, (2/392/1559); Ebu-Nuajm u 
Hilijetul-evlija, (8/333); Hakim, (4/583/8623); Bejheki u Suabul-iman, (7/351/10549). Ovaj hadis 
ima vise svojih puteva koji pojacavaju jedni druge. Hafiz Munziri, Iraki, Busiri, Hejsemi i Albani su 
ovaj hadis ocijenili dobrim. Vidjeti: El-mugni, (El-ihja, 3/289 i 5/194); Misbahuz-zudzadze, (4/250); 
Medzmeuz-zevaid, (10/309); Daifut-tergib, (2/346/1946); Sahihu Suneni Ibn-Madze, 
(3/385/4335); Es-silsiletus-sahiha, (3/372-373/1384). Imam Hakim i Zehebi su ovu predaju 
ocijenili vjerodostojnom. Slicno ovome biljezi Ebu-Bekr Dineveri u El-mudzalese, (2/47/1292), 
kao rijeci Osmana b. Affana sa slabim lancem prenosilaca. 

me, majke ne imao" 12 , pa ga je spustio. Nakon toga Omer rece: "Tesko se 
meni, tesko se mojoj majci ako mi se ne smiluje moj Gospodar." 13 



U drugoj predaji stoji da je Osman usao kod Omera nakon sto je 
nepravedno izboden i vidjevsi njegovu glavu na zemlji prisao mu je zeleci 
ga podici, a Omer rece: "Ostavi me, tesko mi se i tesko se mojoj majci ako 
mi ne oprosti moj Gospodar." 14 To je ponovio dva puta. 

Ovo je istinska poniznost vjernicke duse u posljednjim momentima 
zivota, strah od onoga sto slijedi nakon smrti. Nakon sto je Omer b. el- 
Hattab izboden nozem, Ibn-Abbas mu je rekao: " 0 vladaru pravovjernih, 
raduj se, jer si ucinio veliko dobro za islam!. Znas da si bio uz Allahovog 
Poslanika s.a.v.s., potom si pravedno vladao, te kao sehid napustas ovaj 
svijet." Omer tada rece: "Braticu moj, kamo srece da me vise nikad nema," 
(tj. da ostane cma zemlja). 15 



Imam El-Evzai kaze da je Omer b. Abdul-Aziz rekao: "Ne zelim da mi se 
olaksaju smrtne muke, jer je to zadnja stvar za koju musliman biva 
nagraden." 16 Vidimo da Omer b. Abdul-Aziz i zadnje momente svoga zivota 



zeli potciniti boljem svijetu, odazivajuci se time rijecima Allahovog 
Poslanika, s.a.v.s., koji je rekao: "Iskoristi pet stvari prije drugih pet: 



Iskoristi mladost prije starosti, zdravlje prije bolesti, bogatstvo prije 
siromastva, slobodno vrijeme prije zauzetosti i zivot prije smrti."' 7 Kada bi 



12 

13 



14 

15 

16 
17 



Ovo je u arapskom jeziku poznati izraz za ukor. Medutim, njime se ne zeli njegovo spoljasnje 
znacenje. 

Dzevheri u Musnedu Ibnil-Dzad, (1/136/870); Ibn-Sad u Et-tabekat, (3/361); Ebu-Nuajm u 
Hilijetul-evlija, (1/52); Ibn-Ebi-Sejbe, (7/117/34470); Ibn-Mubarek u Ez-zuhd, (1/257/222) i 
(1/379/412) i Ibn-Asakir u Et-tarihu, (44/443 i 445), sa dobrim lancem prenosilaca. 

Ibn-Ebi-Dunja u Zikrul-mevt, (str. 195-196/349); Ibn-Sad, (3/360) i Ibn-Asakir u Et-tarih, (44/443- 
444). 

Buhari, (str. 775-776/3692); Tajalisi, (1/30-31/26); Ebu-Nuajm, (1/52); Ibn-Asakir, (44/429-430) i 
Ibn-Ebi-Dunja u Zikrul-mevt, (str. 20/13). Ovo je njegova verzija. 

Ibn-Ebi-Dunja (str. 25/24) i Ibn-Asakir, (45/250). 

Ibn-Mubarek, (1/104/2); Ibn-Ebi-Sejbe, (7/99/34308); Bejheki u Suabul-iman, (7/263/10248); 
Hatib u El-Fekihu vel-mutefekkih, (2/1 70-171/804); Ebu-Nuajm, (4/148); Hakim, (4/341/7846); 

se spomenula smrt u prisustvu Omera b. Abdul-Aziza njegovi udovi bi 
zadrhtali od straha . 18 

Prenosi se od Sufjana es-Sevrija da bi nakon sto mu se spomene smrt 
ostao nekoliko dana u teskom stanju. Kada bi mu neko postavio pitanje, 
odgovorio bi: "Ne znam,- ne znam ." 19 U drugoj predaji stoji da bi Sufjan 
mokrio krv kada se spomene buduci svijet . 20 

Vjernik cije je srce vezano za buduci svijet shvatice bezvrijednost ovoga 
prolaznog svijeta i nece ga obmanuti njegove varljive Ijepote. 

Veliki islamski poboznjak Vuhejb b. el-Verd kaze: "Sagradio je Allahov 
poslanik Nuh, a. s., kucu od trske. Neko mu rece: 'Da si sagradio nesto 
bolje od ovoga?' Nuh, a.s., odgovori: 'I ovo je previse za smrtnika ."' 21 U 
drugoj predaji Vuhejb kaze: "Ebul-Mutia je pogledao u svoju kucu pa se 
zadivio njenim izgledom, potom je zaplakao i rekao: 'Tako mi Allaha, da 
nije smrti tebi bi se radovao. Da necu osjetiti mezarsku (kabursku) tegobu, 
ovaj svijet bih zavolio.' Potom je jos silnije zaplakao ." 22 

Hasan el-Basri je rekao: "Ko se cesto sjeca smrti omrznuce mu ovaj 
svijet i sve sto je na njemu ." 23 



Ahmed u Ez-zuhd, kako stoji u Kenzul-ummal , (15/879/43490); Begavi u Serhus-sunne, (14/223- 
224/4021). Imam Hakim, Zehebi i Albani su ovaj hadis ocijenili vjerodostojnim. Hafiz Iraki ga 
smatra dobrim. Vidjeti: El-mugni , (El-ihja, 5/204); Fethul-Bari, (11/253) i (11/513); Sahihut-tergib, 
(3/311/3355); Sahihul-dzamia , (1/243-244/1077). Medutim, neki ucenjaci smatraju da su ovo 
rijeci jednog ashaba ne Poslanika, s.a.v.s., a Allah najbolje zna. 

18 Ibn-Ebi-Dunja u Zikrul-mevt, ( str. 20/12) i Ibn-Asakir u Et-tarih, (45/241). 

19 Ahmed u El-ilel, (1/165); Ibn-Ebi-Hatim u El-dzerhu vet-tadil, (1/85); Dzevheri u Musnedu Ibnil- 
Dzad, (1/284); Ebu-Nuajm, (6/387). 

20 Bejheki u Suabul-iman , (1/534-535/950); Ibn-Ebi-Hatim, (1/89); Ebu-Nuajm, (7/23). Vidjeti: El- 
dzamiu li ahkamil-Kur'an, (4/134) od imama Kurtubija i Sijeru ealamin-nubela, (7/277). 

21 Ebu-Bekr Dineveri u El-mudzalese, (2/400/2470); Bejheki u Suabul-iman, (7/400/10751); Ebu- 
Nuajm, (8/145); Ibn-Ebi-Dunja u Kasrul-emel, (str. 165-1 67/25 1 -254) . 

22 Ibn-Ebi-Dunja u Zikrul-mevt, (str.70/128) i Kasrul-emel, (str.1 76-1 77/272); Bejheki u Suabul- 
iman, (7/404/10867). 

23 Ibn-Ebi-Dunja u Zikrul-mevt, (str. 70/129). Ovu predaju spominje imam Sujuti u Serhus-sudur, 
(str. 31). 

Medutim, strah od smrti i onoga sto predstoji nakon nje ne smije dovesti 
vjernika u stanje da zamrzi povratak Allahu, narocito u vrijeme smrti, jer 
ako ga tada zamrzi, Uzviseni Allah ce zamrziti susret sa svojim robom. 

Ubade b. es-Samit kaze, da je Allahov Poslanik, s.a.v.s., rekao: "Ko voli 
susret sa Allahom, Allah voli susret s njim. Ko mrzi da sretne Allaha, Allah 
mrzi susret s njim” Nakon toga Aisa rece: "Mi, uistinu, mrzimo smrt!" 
Allahov Poslanik, s.a.v.s., odgovori: "Nije to sto mislite. Vjernikje u zadnjim 
momentima svoga zivota obradovan Allahovim zadovoljstvom i Njegovom 
nagradom. U tom momentu nema mu draze stvari od onoga sto ga ceka, 
pa voli susret sa Allahom i Allah voli susret s njim. Medutim, kada nevjernik 
vidi Allahovu kaznu koja mu je pripremljena, mrzi susret sa Allahom i Allah 
mrzi susret s njim ” 24 

Seid el-Makburi kaze, da je Mervan b. Abdullah usao kod Ebu-Hurejre 
dok je bio na samrti, pa je rekao: "Allah te izlijecio." Ebu-Hurejre rece: 
"Allahu moj, ja volim susret s Tobom, pa voli i Ti susret sa mnom." 
Neposredno nakon toga Ebu-Hurejre je preselio, Allah bio zadovoljan 
njime. 



25 



Na osnovu ove predaje mozemo razumjeti hadis Ebu-Hurejre u kome 
Allahov Poslanik, s.a.v.s., kaze: "Ovaj svijet (dunjaluk) je zatvor za 
vjernika, dzennet za ne vjernika .'' 26 

Ibn-Mesud je kazao: "Vjerniku nema odmora sve do susreta sa svojim 
Gospodarom ." 27 Poznati tabiin Mesruk b. el-Edzdea je rekao: "Nema boljeg 



24 Buhari, (Ajni, 23/92-93) i Muslim, (Nevevi, 17/9/2683-2684). 

25 Ibn-Ebi-Dunja u Zikrul-mevt, (str. 28/32) i Ibn-Asakir u Et-tarih, (67/384-385). 

26 Muslim, (18/74/2956); Tirmizi, (Et-tuhfe, 7/25/2324); Ibn-Madze, (3/348/4188); Ahmed, 
(2/323/8272); Ibn-Hibban, (2/462-463/687); Begavi u Serhus-sunne , (14/296/4104). Selman i Ibn- 
Omer, takoder, prenose ova] hadis. Vidjeti: Kenzul-ummal, (3/185/6081). 

27 Ibn-Ebi-Dunja, (str. 37/54); Ibn-Mubarek, (1/115/15); Ebu-Nuajm, (1/136) i (8/133); Ibn-Asakir 
kako stoji u Kenzul-ummal, (15/701/42801). Sejh Albani je ovu predaju ocijenio vjerodostojnom. 
Vidjeti: Es-silsiletud-daife , (2/116-117/663). 

smjestaja za vjernika od mezara. Miran je od ovosvjetskih tegoba i siguran 
od Allahove kazne ." 28 

Molimo Uzvisenog Allaha da nas pouci nasoj vjeri, da nas sacuva svih 
iskusenja, da nas obaspe svojim neizmjernim blagodatima u dzennetskim 
firdeusima u drustvu vjerovjesnika, iskrenih, sehida i dobrih. Amin! 



Autor 

20. ramazan 1424. god. po H. 
16. novembar 2003. god.. 
Amman - Jordan 



28 Ibn-Mubarek, (1/280/260); Ibn-Ebi-Sejbe, (7/160/34854); Ebu-Nuajm u Hilijetul-evlija, (2/97) i Ibn- 
Asakir u Et-tarih, (57/435), sa ispravnim lancem prenosilaca. 

Na samrti 



1. Strpljivost na samrtnoj postelji 

Kada se vjernik nade na samrtnoj postelji treba biti strpljiv i zadovoljan 
Allahovom odredbom. Ne smije dozvoliti sejtanu da ga prevari pa da ruzno 
pomisli o svome Gospodaru. 



Dzabir prenosi da je Allahov Poslanik, s.a.v.s., rekao: "Ne umirite osim 
sa lijepim misljenjem o Allahu ," 29 U citiranom hadisu je poruka da treba 
cvrsto vjerovati da ce Allah primiti dobra djela, a prijeci preko losih . 30 
Vjernik zivi izmedu straha i nade. Ako bi nestalo jedno od ova dva 
svojstva, nestalo bi i djela. Onaj koji samo strahuje ostavice djela iz bojazni 
da nisu primljena. Takoder, onaj koji ima duge i velike nade nece raditi, jer 
ocekuje samo oprost, a ne pomislja na kaznu. 



Enes b. Malik prenosi da je Allahov Poslanik, s.a.v.s., jednog dana 
usao kod mladica koji je lezao na samrtnoj postelji. Poslanik, s.a.v.s., ga 
upita: "Kako se osjecas (u ovim momentima)?" "Tako mi Allaha, o Allahov 
Poslanice, nadam se oprostu Gospodara i strahujem zbog pocinjenih 
grijeha," rece. Allahov Vjerovjesnik, s.a.v.s., mu tada rece: " Kada se spoje 
ove dvije stvari (strah i nada) u srcu vjernika, dok je na samrtnoj postelji, 
Allah ce mu dati ono cemu se nada i sacuvace ga onoga od cega 
strahuje" 2 ' 



29 Muslim, (17/176/2877); Ebu-Davud, (2/278/3113); Ibn-Madze, (3/363/4242); Ahmed, (3/293); 
Abd b. Humejd, (2/134-135/1013); Ibn-Hibban, (2/403-405/636-638); Tajalisi, (3/330/1888); 
Begavi u Serhus-surme, (5/272/1455); Hatib i Ibn-Asakir kako stoji u Kenzul-ummal, 



(3/137/5861). 

30 Vidjeti: El-mufhim, (7/142-143) od imama Kurtubija; El-minhadz t (17/176) od imama Nevevija i 
Avnul-mabud, (8/265) od imama Abadija. 

31 Tirmizi, (1/503/983); Ibn-Madze, (3/385/4337); Dija u El-muhtare, (4/413/1587); Nesai u Amelul- 
jevm, (str. 575-576/1062). Hafiz Munziri i sejh Albani ovaj hadis smatraju dobrim. Vidjeti: Sahihut- 
tergib , (3/322/3383); Miskatul-mesabih, (1/506/1612) i Es-silsiletus-sahiha, (3/41/1051). Medutim, 
neki ucenjaci su prigovorili ovoj predaji. Vidjeti: llelut-Tirmizi, (1/142) od kadije Ebu-Taliba. 

2. Obilazak bolesnika 



Nema razilazenja medu islamskim ucenjacima po pitanju legitimnosti i 
odlike obilaska bolesnika . 32 U brojnim hadisima Allahov Poslanik, s.a.v.s., 
nareduje ili podstice na obilazak bolesnika . 33 Ebu-Hurejre prenosi da je 
Vjerovjesnik, s.a.v.s., rekao: "Pravo muslimana kod drugog muslimana je u 
pet stvari: da mu odgovori na selam, da ga obide kada je bolestan, da prati 
njegovu dzenazu, da mu se odazove na poziv i da mu kaze: 
'Jerhamukellah!' kada ovaj kihne i zahvali Allahu .” 34 



El-Bera b. Azib kaze: "Allahov Poslanik, s.a.v.s., nam je naredio sedam 
i zabranio sedam stvari. Naredio nam je obilazak bolesnika ..." 35 Sevban 
prenosi da je Allahov Poslanik, s.a.v.s., rekao: "Ko obide bolesnika u 
dzennetskim je vrtovima sve dok se ne vrati ." 36 



Ebu-Musa el-Esari kaze da je Poslanik, s.a.v.s., rekao: "Nahranite 
gladne, posjetite bolesne i oslobodite zarobljene " 37 U jednom hadisu Alija 
prenosi da je Allahov Poslanik, s.a.v.s., rekao: "Kada neko obide bolesnika 
u predvecerje s njim izade sedamdeset hiljada meleka, trazeci za njega 
oprost sve do zore. Takoder, imace poseban vrt u Dzennetu. Kada ga 
posjeti ujutro s njim izade, takoder, sedamdeset hiljada meleka, trazeci za 
njega oprost sve do noci. Imace poseban vrt u Dzennetu ." 38 Slicno se 



32 Vidjeti: El-istizkar, (3/310). 

33 Obilazak bolesnika je sunnet po konsenzusu islamskih ucenjaka. Vidjeti: El-iknaa fi mesailil- 
idzma, (2/593). 

» Buhari, (str. 262/1240) i Muslim, (14/118/2126). 

35 Buhari, (str. 1328/6222) i Muslim, (14/26/2066). 

36 Muslim, (16/106/2568); Tirmizi, (1/496/967); Ahmed, (5/281/22475); Tajalisi, (2/330/1081); 
Taberani, (2/101/1445-1446); Hatib u Et-tarih , (7/385); Bejheki u Suabul-iman , (6/530/9169). 

37 Buhari, (str. 1228/5649); Ebu-Davud, (3/275/3105); Ahmed, (4/394); Abdur-Rezzak, 
(3/593/6763); Ibn-Hibban, (8/116/3324); Tajalisi, (2/394/491); Ebu-Jala, (6/235/7287); Abd b. 
Humejd, (1/437/553); Begavi, (5/214/1407). 

38 Tirmizi, (1/497/969) i ocijenio ga je dobrim. Ibn-Madze, (2/6/1464); Abdur-Rezzak, (2/594/6767); 
Ahmed, (1/120/975); Ebu-Jala, (1/154/284); Taberani u El-evsat, (1/104-105/324); Hakim, 
(1/492/1246); Bejheki u Suabul-iman, (6/530-531/9171); Dija u El-ehadisul-muhtare, (2/39- 
40/414). Imam Ebu-Davud, Ahmed Sakir i sejh Albani ovaj hadis smatraju vjerodostojnim.Vidjeti: 

prenosi od Ibn-Abbasa sa lancem prenosilaca cija je autenticnost sporna . 39 
Medutim, imam Darekutni 40 smatra da su ovo rijeci Alije b. Ebi-Taliba a ne 
Poslanika, s.a.v.s., jer ga neki hadiski autoriteti takoder, prenose, u toj 
formi . 41 Ako se pomirimo s cinjenicom da su ovo Alijine rijeci, moramo 
naglasiti da ashab ovakve stvari ne govori po svome misljenju, jer put do 
njihovog saznanja biva jedino preko Poslanika, s.a.v.s. 

Tako je Allahov Vjerovjesnik, s.a.v.s., obilazio bolesne ashabe bez 
obzira na vid bolesti. Prenosi se da je posjetio Zejda b. Erkama zbog bola 
koga je osjecao u oku . 42 

Dozvoljeno je obici nevjernika bolesnika s namjerom pozivanja u islam. 
Enes b. Malik prenosi da je jedan djecak, zidov, sluzio Poslanika, s.a.v.s., 
pa se razbolio. Allahov Poslanik, s.a.v.s., mu dode u posjetu, sjede pored 
njegove glave i rece: "Primi islam." Djecak potom pogleda u svog oca, a on 
mu rece: "Pokori se Kasimovom ocu ." 43 Djecak je tada primio islam. 
Vjerovjesnik, s.a.v.s., izade i rece: "Hvala Allahu koji ga je sacuvao od 
vatre ," 44 U predaji koju biljezi Ebu-Jala stoji da je ovaj djecak umro za 
vrijeme Poslanikove, s.a.v.s., posjete . 45 Na osnovu ovoga hadisa imam 
Buhari je naslovio cjelinu: "Obilazak bolesnika mnogobosca ." 46 



Sunenu Ebi-Davud, (str. 726); El-musned, (1/429), sa opaskama od Ahmeda Sakira, Es- 
silsiletus-sahiha, (3/353-355/1367) i Sahihul-dzamia, (2/992/5687), (2/996/5716) i (2/1030/5934). 

39 Taberani, (11/197/11481). Vidjeti: Medzmeuz-zevaid, (2/298). 

40 Vidjeti: llelud-Darekutni, (3/267-269). 

41 Ebu-Davud, (str. 725-726/3098); Ibn-Ebi-Sejbe, (2/444/10836); Bejheki u Suabul-iman, 
(6/531/9172) i drugi. Vidjeti: Bezlul-medzhud, (14/59). 

42 Ebu-Davud, (str. 726/3102); Hakim, (1/492/1264); Ibn-Hazm u El-muhalla, (5/172); Bejheki u Es- 
sunenul-kubra, (3/381/6380). Imam Hakim i Zehebi ovu predaju smatraju vjerodostojnom. Sejh 
Albani ju je ocijenio dobrom. Vidjeti: Sahihu Suneni Ebi-Davud, (2/274/3102). 

43 Tj. Poslaniku s.a.v.s. 

44 Buhari, (str. 284-285/1356) i u El-edebul-mufredu, (str.1 99-200/524); Ebu-Davud, (str. 725/3095), 
Ahmed, (3/280/14009); Bejheki, (6/206/11938). 

45 Ebu-Jala u El-musned, (3/193-194/3337) 

46 Buhari, (Kermani, 20/187). 




Takoder, lijepo je vise puta obici bolesnika kako je Poslanik, s.a.v.s., 
ucinio sa Sadom b. Muazom, bez obzira na prirodu i stepen bolesti , 47 pod 
uvjetom da se smatra bolesnikom u obicajnom pravu toga naroda. 

3. Zelja za smrcu 

Allahov Poslanik, s.a.v.s., zabranio je muslimanu da pozeli ili moli 
Allaha za smrt. 



Ebu-Hurejre prenosi da je Vjerovjesnik, s.a.v.s., kazao: " Neka niko ne 
pozeli smrt. Ako je dobrocinitelj imace vise dobrih djela, a ako je grijesnik 
imace mogucnost za pokajanje ." 48 U drugoj predaji stoji: "Neka niko ne 
pozeli smrt i neka ne moli Allaha za nju prije nego sto ona dode. H 9 Kajs b. 
Ebi-Hazim prenosi da je Habbab b. el-Erett rekao: "Da nam Poslanik, 
s.a.v.s., nije zabranio da molimo za smrt, molio bih za nju ." 50 Slicno se 
navodi od Enesa b. Malika . 51 

Dakle, nije ispravno prizeljkivati ili moiiti za smrt, jer zivot vjerniku 
donosi samo dobro . 52 Medutim, ako se ne moze strpiti zbog nedace koja 
ga je snasla na ovome svijetu, neka opet postupi po uputi Poslanika, 
s.a.v.s., koji je rekao: "Neka niko ne pozeli smrt zbog nevolje koja ga 
zadesi, a ako je vec neminovno onda neka kaze: 'Gospodaru moj, pozivi 
me sve dok je za mene bolji zivot, a usmrti me ako je za mene bolja 
smrtr 53 U komentaru citirane predaje hafiz Askalani kaze: "Ovaj hadis 



47 Vidjeti: Aridatul-ahvezi, (2/363). 

48 Buhari, (str. 1233/5673) i (str. 1523/7235); Darimi u El-musned, (2/247/2758); Ahmed, 
(2/263/7568); Ibn-Hibban, (7/267/3000). 

49 Muslim, (17/8/2682); Ibn-Munebbih u Es-sahifetus-sahiha, (str. 48/76); Ahmed, (2/316/8173); 
Ibn-Hibban, (7/285-286/3015); Bejheki, (3/377/6356); Begavi u Serhus-sunn'e, (5/258-259/1446). 

50 Buhari, (str. 1233/5672) i (str. 1523/7234); Tirmizi, (1/497-498/970); Nesai, (2/6/1822); Ibn-Ebi- 
Sejbe, (6/109/29846); Ahmed, (5/109/21097); Humejdi u El-musned, (1/83-84/154); Taberani, 
(4/62/3634); Ibn-Abdul-Berr, (18/27). 

51 Buhari, (str. 1523/7233) i Muslim, (17/7-8/2680). 

52 Ovako stoji u hadisu koga biljezi imam Muslim, (17/8/2682). 

53 Buhari, (str. 1233/5671) i Muslim, (17/7/2680). 



dzenaze - namaza 



E 23 

^ 



ukazuje da nije dozvoljeno prizeljkivati smrt, osim na nacin koji je 
spomenut u hadisu, jer bi tada covjek negodovao Allahovu odredbu ." 54 



4. Izmiriti obaveze prema drugima 

Obaveza svakog vjernika je da vrati eventualne dugove i povjerene 
stvari jos za svoga zivota, ili da to ucine nasljednici neposredno nakon 
njegove smrti. 

Ebu-Hurejre prenosi da je Poslanik, s.a.v.s., rekao: "Ko je zakinuo 
svoga brata muslimana neka mu vrati njegovo pravo prije dana kada nece 
koristiti imetak, kada ce obespravljeni dobra djela uzimati, a ako 
nepravednik ne bude imao dobrih djela pripisace mu se losa djela 
obespravljenog ." 55 Abdullah b. Ammar kaze da je Vjerovjesnik, s.a.v.s., 
rekao: "Ko ne podmiri svoj dug na ovome svijetu podmirice ga na Sudnjem 
danu kada nece biti zlatnika i srebrenjaka vec dobra i losa djela ." 56 

Allahov Poslanik, s.a.v.s., jedanput je odbio klanjati dzenazu covjeku 
koji je ostavio neizmireni dug. Seleme b. el-Ekvea kaze da je donesena 
dzenaza pred Poslanika, s.a.v.s., pa je upitao: "Je li ostao duzanT "Nije," 
kazali su, pa mu je klanjao dzenazu-namaz. Potom je donesena druga 
dzenaza. Allahov Poslanik, s.a.v.s., upita: "Je li ostao duzanl " "Jeste," 
kazali su. Tada Vjerovjesnik, s.a.v.s., rece: "Klanjajte vasem bratu 
dzenazu\" Ebu-Katade se tada obrati Poslaniku, s.a.v.s., kazavsi: 
"Prihvatam njegov dug, o Allahov Poslanice", pa mu je Vjerovjesnik, 
s.a.v.s., klanjao dzenazu . 57 U drugoj predaji stoji da je njegov dug iznosio 



54 Vidjeti: Fethul-Bari, (10/128) i El-mufhim, (2/642). 

55 Buhari, (str. 1388/6534); Tajalisi, (1/82-83/2440); Ahmed, (2/435/9613); Ebu-Jala, (5/488/6508); 
Ibn-Hibban, (16/362/7362); Begavi, (14/359/4163). 

56 Ahmed, (2/70/5385); Hakim (2/32-33/2222); Bejheki u Suabul-iman, (5/304/6735). Imam Hakim, 
Zehebi i Ahmed Sakir ovu predaju smatraju vjerodostojnom. Vidjeti: Opaske Ahmeda Sakira na 
El-musned, (5/47). 

57 Buhari, (str. 473/2295); Nesai, (2/46-47/1960); Tirmizi, (1/542/-543/1069); Ibn-Madze, 
(2/277/2437); Abd b. Humejd, (1/190-191/190). 



samo dva dinara . 58 Iz citiranog hadisa razumijemo da je dozvoljeno nekoga 
opunomociti za vracanje duga nakon smrti duznika. Onaj ko se prihvati 
duga nije mu dozvoljeno nakon toga odustati vec mora vratiti taj dug. Imam 
Buhari je u svome "Sahihu" naslovio cjelinu: "Ko zajamci za dug mejita ne 
moze odustati od vracanja duga ." 59 



Dzabir b. Abdullah kaze: "Kada je bilo uoci Bitke na Uhudu pozvao me 
babo (tj. Abdullah b. Amr b* Haram el-Ensari) i rekao: 'Pretpostavljam da 
cu sutra biti prvi ubijeni od Poslanikovih, s.a.v.s., ashaba. Ne ostavljam na 
ovome svijetu nakon Allahovog Poslanika, s.a.v.s., meni draze osobe od 
tebe. Zato podmiri moj dug koji imam i dobro pazi na svoje sestre.'" Dzabir 
dalje nastavlja: "Potom je osvanuo dan i bio je prvi sehid Uhuda. Ukopan je 
sa jos jednim muslimanom u isti mezar. Nisam se mogao pomiriti s tim, pa 
sam ga otkopao nakon sest mjeseci (i premjestio u poseban mezar). 
Izgledao je kao kada sam ga prvi put ukopao, osim sto se boja jednog uha 
malo promijenila ." 60 Imam El-Ajni kaze da je promjena boje uha nastala 
usljed priljubljenosti uha uz zemlju . 61 Sto se tice ekshumacije (otkopavanja 
mezara i prenosenja mejita) to nije dozvoljeno osim iz vjerski opravdanog 
razloga , 62 koga procjenjuju islamski prSvni eksperti. 



58 Nesai, (2/47/1961); Ebu-Davud, (str. 780-781/3343); Ibn-Dzarud u El-munteka, (str. 
418/419/1111); Ahmed, (3/296/14192); Ibn-Hibban, (7/334-335/3064), sa lancem prenosilaca koji 
ispunjava Buharijine i Muslimove uvjete. 

59 Vidjeti: Fethul-Bari, (4/474). 

60 Buhari, (str. 283/1351-1352); Hakim, (3/224/4913); Bejheki, (6/285/12459). 

61 Vidjeti: Umdetul-kari, (8/167). 

62 Vidjeti: Serhu Sahihil-Buhari , (3/336) od Ibn-Batala, El-mugni, (2/385); El-medzmua, (5/273); 
Fethul-Bari, (8/1 67) i Fetaval-ledznetid-daime, (7/95-96). 



5. Oporuka imetka na samrti 



Idealnim propisima nasljednog prava regulisana je raspodjela imetka 
umrlog, tako da nije obavezan ostavljati oporuku , 63 jer se tacno zna kome 
koliko pripada. Ako bi ipak na samrti nepravedno podijelio imetak koji 
posjeduje ili oporucio da se nepropisno podijeli, takav postupak ili oporuka 
bili bi nistavni i ne bi se sproveli. Medutim, dozvoljeno je pokloniti jednu 
trecinu imovine prije smrti, buduci da su nasljednici najpreci doticnom 
imetku. 



Prenosi se da se Sad b. Ebi-Vekkas razbolio u Mekki, a Vjerovjesnik, 
s.a.v.s., mu je dosao u posjetu. Sad ga upita: "Sta mislis, o Allahov 
Poslanice, da oporucim cijeli moj imetak?" "Nemoj," rece Poslanik, s.a.v.s. 
Sad ponovo upita: "A polovinu imetka?" "Nemoj,” kaza opet Poslanik, 
s.a.v.s. "A trecinu?" ponovo upita Sad. Vjerovjesnik, s.a.v.s., mu tada rece: 
"Mozes trecinu iako je puno. Bolje ti je da ostavis svoje nasljednike imucne 
nego bijedne pa da prose od drugih" 64 



Jedan covjek je neposredno pred svoju smrt oslobodio sest robova, a 
nije imao drugog imetka . 65 Njegovi nasljednici su se pozalili Poslaniku, 
s.a.v.s., zbog tog postupka. Allahov Poslanik, s.a.v.s., rece: "Zar je tako 
ucinio ? Da smo znali ne bismo mu klanjali dzenazu" Potom je 
Vjerovjesnik, s.a.v.s., bacanjem kocke ostavio na slobodi dvojicu od njih (tj. 
trecinu imetka), a vratio ostalu cetvericu njegovim nasljednicima . 66 



Takoder, nije dozvoljeno jednom nasljedniku dati vise nego sto 
zasluzuje zakidajuci time ostale nasljednike. En-Nuaman b. Besir kaze: 



63 Oporuka je bila obavezna u prvo vrijeme islama, potom je ovaj propis dokinut. 

64 Buhari, (str. 576-577/2742) i Muslim, (11/64-66/1628). 

65 Tada se roblje smatralo vrijednim imetkom. 

66 Muslim, (11/117/1668); Tirmizi, (Et-tuhfe, 4/501/1346); Ebu-Davud, (str. 904-905/3958); Safija u 
El-Musned, (str. 194); Ibn-Dzarud, (str. 365/948); Humejdi, (2/367/830); Tajalisi, (2/180/884); 
Taberani, (18/192/457); Mervezi u Es-sunne, (str. 196-197/276); Ibn-Abdul-Berr, (23/420); 
Darekutni, (4/150/4515). 

"Moj babo (Besir b. Sad) poklonio mi je nesto od svoga imetka pa je dosao 
sa mnom kod Poslanika, s.a.v.s., da posvjedoci." Allahov Poslanik, 
s.a.v.s., ga upita: "Imas li jos djece ?" "Imam," rece. "Da // si svima dao isti 
ovakav dart" "Nisam," kaza. Tada Vjerovjesnik, s.a.v.s., rece: "Onda ne 
trail da ti ja svjedocim, jer ne svjedocim na nepravdi ." 67 



6. Oporuka za propisno obavljanje dzenaze 



Ako musliman zna da nece biti opremljen ili ukopan na propisan nacin, 
obaveza mu je da oporuci svojim nasljednicima da mu obave dzenazu po 
Sunnetu Poslanika, s.a.v.s., i klone se svih novotarija koje su skoro 
preplavile i umrtvile praksu Allahovog Poslanika, s.a.v.s., kako u ovom 
tako i u brojnim drugim obredoslovljima. Tako su postupali ashabi, uzorita 
generacija, koja je najdosljednije slijedila sunnet Allahovog Poslanika, 
s.a.v.s. 



Ebu-Musa el-Esari je neposredno pred svoju smrt rekao: "Kad me 
ponesete pozurite i ne nosite sa mnom vatrenu baklju, ne ucinite izmedu 
mene i zemlje pregradu (prostirku) i ne gradite nista na mome mezaru ." 68 
Huzejfe, r.a., rekao je: "Kada umrem ne pozivajte nikoga, jer se plasim 
naricanja, a Poslanik, s.a.v.s., zabranio je naricanje ." 69 Amr b. Husajn je 
oporucio da se njegov kabur ne izvisuje vise od cetiri prsta . 70 Ibrahim en- 
Nehai prenosi da je Alkame oporucio: "Podsticite me na: La ilahe illellah i 



67 Buhari, (str. 551/2650) i Muslim, (11/57/1623). Ovo je Muslimova verzija. 

68 Ibn-Madze, (2/14/1509); Ahmed, (4/397); Ibn-Hibban, (7/421-422/3150), sa dobrim lancem 
prenosilaca. Imam Busiri je ukazao na njegovo pojacavanje. Vidjeti: Misbahuz-zudzadze, (2/30) i 
Sahihu Sunneni Ibn-Madze, (2/14). 

69 Tirmizi, (Et-tuhfe, 4/23/986); Ibn-Madze, (2/13/1498); Ahmed, (5/406/23502); Bejheki, 
(4/74/6971). Imam Tirmizi je ovu predaju ocijenio vjerodostojnom. Hafiz Askalani i sejh Albani je 
smatraju dobrom. Vidjeti: Fethul-Bari, (3/117) i Sahihut-tergib, (3/383/3531). 

70 Ibn-Ebi-Sejbe, (3/24-25/11746), sa dobrim lancem prenosilaca. Vidjeti: Asarus-sahabe, (2/574- 
575). 





pozurite sa mnom u kabur ." 71 U drugoj predaji stoji da je Alkame nakon 
povecanih bolova trazio da neko sjedne pored njega i cini mu telkin . 72 



7. Telkin (podsticanje na izgovor kelime-i-sehadeta) 

Lijepo je podsticati covjeka pred njegovu smrt da izgovori sehadet, jer 
su to najbolje rijeci koje se mogu izgovoriti u tom momentu. 

Ebu-Seid el-Hudri prenosi da je Poslanik, s.a.v.s., rekao: "Podsticite 
vase samrtnike na rijeci: La ilahe illellah ." 73 

Mudrost izgovora sehadeta na samrti pojasnjava drugi hadis u kome 
Allahov Poslanik, s.a.v.s., kaze: " Kome budu zadnje rijeci: La illahe illellah, 
uci ce u Dzennet " 74 U drugoj verziji stoji: "...garantovan mu je Dzennet." 

Ebu-Hurejre kaze da je Allahov Poslanik, s.a.v.s., rekao: "Podsticite 
vase samrtnike na: La ilahe illellah, onaj cije zadnje rijeci budu: La ilahe 
illellah uci ce u Dzennet ” 75 

Prilikom cinjenja telkina treba blagim rijecima podsticati samrtnika da 
izgovori sehadet, osim ako postoji bojaznost da ce se naljutiti ili poreci, 
onda treba samo da cuje izgovor sehadeta od prisutnih . 76 



71 Abdur-Rezzak, (3/387/6046); Ibn-Sad u Et-tabekat, (6/92); Ibn-Hazm u El-muhalla, (5/157). Hafiz 
Ibn-Hadzer ovu predaju smatra ispravnom. Vidjeti: El-metalibul-alije, (3/105). 

77 Ibn-Ebi-Sejbe, (2/446/10860), sa dobrim lancem prenosilaca. 

73 Muslim, (6/183/916); Nesai, (2/7/1825); Ebu-Davud, (str. 730/3117); Tirmizi, (1/501/976); Ibn- 
Madze, (2/7/1466); Ahmed, (3/3/11006); Ibn-Hibban, (7/271/3003); Abd b. Humejd, (2/114- 
115/971); Ibn-Munzir, (5/319/2923); Bejheki u Es-sugra, (1/340/1031). 

74 Ebu-Davud, (str. 729-730/3116); Ahmed, (5/233/22087); Hakim, (1/503/1299) i (1/678/1842), Ibn- 
Munzir, (5/319/2924); Ibn-Mende u El-iman, (1/248); Bejheki u El-iatikad, (str. 30); Taberani, 
(20/112/221) i u Ed-dua, (3/1485/1471) Imam Hakim i Zehebi su ga ocijenili vjerodostojnim. Sejh 
Albani je ovaj hadis ocijenio dobrim. Vidjeti: Irvaul-galil, (3/149-150). Ovaj hadis potvrduje druga 
predaja koju biljeze imam Buhari, (str. 1261/5827) i Muslim, (2/81/94). 

75 Ibn-Hibban, (7/272/3004), sa dobrim lancem prenosilaca. Vidjeti: Irvaul-galil, (3/150) i Sahihu 
mevaridiz-zaman, (1/321/719). 

76 Vidjeti: Es-serhul-mumtia, (5/316-317). 

Enes b. Malik prenosi da je Vjerovjesnik, s.a.v.s., posjetio bolesnika iz 
plemena Benun-Nedzdzar i rekao mu: "Izgovori la ilahe illellah ." 77 



Husein el-Dzuafi kaze: "Zaid i ja smo posjetili Sulejmana el-Eamesa u 
danu kada je preselio. Nakon toga je dosao jedan stari covjek. Kada je 
vidio kucu punu ljudi rekao je: 'Neka je slavljen Allah, zar ne vidite u 
kakvom se stanju nalazi?! Zar mu necete ciniti telkin?'" Kada je to cuo El- 
Eames pokazao je svojim kaziprstom i izgovorio sehadet . 78 



Ebu-Hatim i Muhammed b. Muslim su posjetili Ebu-Zuraa er-Razija dok 
je bio na samrtnoj postelji. Ebu-Hatim upita Muhammeda da li zna hadis o 
telkinu samrtnika? Rekao je da zna hadis koji prenosi Muaz b. Dzebel. 
Prije nego je poceo citirati hadis, Ebu-Zura podize svoju glavu i rece: 
"Prenosi Abdul-Hamid b. Dzafer, od Saliha b. Ebi-Ariba, od Kesira b. 
Merreha, od Muaza od Poslanika, s.a.v.s., da je rekao : " Uci ce u Dzennet 
onaj cije zadnje rijeci budu: La ilahe illellah", potom ispusti svoju plemenitu 
dusu nakon izgovorenog sehadeta . 79 



Dakle, telkin se cini osobi koja je na samrti a ne nakon smrti, jer mrtvi 
ne cuju niti govore . 80 Kada bi i govorili to im ne bi koristilo, buduci da su 
napustili svijet na kome se cine dobra djela. Svi dokazi ukazuju da je telkin 
vezan za zivu osobu 81 tako da nema autenticnog dokaza koji ukazuje da se 
telkin cini mejitu. U jednom nevjerodostojnom hadisu, koga biljezi imam 
Taberani u "El-muadzemul-kebir", navodi se telkin nakon smrti . 82 Neki 



77 Ahmed, (2/152/12565); Ebu-Jala, (3/244-245/3499); Dija u El-muhtare, (5/35/36/1641). Imam 
Hejsemi tvrdi da su prenosioci ove predaje pouzdani. Imam Busiri i sejh Albani je smatraju 
vjerodostojnom. Vidjeti: Medzmeuz-zevaid, (2/325); Ithaful-hajeretil-mehere, (3/188) i Ahkamul- 
dzenaiz, (str. 20). 

78 Ahmed u El-ilel, (2/555/3627), sa ispravnim lancem prenosilaca. 

79 Vidjeti: El-dzerhu vet-tadil, (1/345/346) i Fethul-Bari, (3/109). 

80 Ovdje se izuzimaju situacije za koje postoje dokazi da mrtvi u njima mogu cuti ili govoriti. 

81 Vidjeti: El-mugni, (2/304); El-medzmua, (5/102); Hasijetut-Tahtavi, (str. 366). 

82 Taberani, (8/249/7979). 

islamski ucenjaci su prihvatili ovu predaju i rad po njoj . 83 Medutim, hadis 
kojirrvse argumentuje ovo misljenje nije vjerodostojan. Nakon sto je citirao 
kontekst ovog hadisa imam Hejsemi kaze: "Biljezi ga Taberani u El-kebiru, 
a u njegovom lancu ima skupina meni nepoznatih prenosilaca ." 84 
Imam Ibn-Salah, Nevevi, Ibn-Tejmijje, Ibn-Kajjim, Iraki, Ibn-Hadzer, Sehavi, 
Sevkani i Albani ovaj hadis smatraju slabim . 85 Ibn-Kajjim kaze da su se 
islamski ucenjaci slozili da je ovaj hadis neispravan . 86 

Naime, u lancu prenosilaca ove predaje imaju cetiri mahane: 

Prvo, Enes b. Selim el-Havlani, Ebu-Ukajl ima anonimnu biografiju . 87 

Drugo, Seid b. Abdullah el-Ezali ima, takoder, anonimnu biografiju . 88 

Trece, Muhammed b. Ibrahim ed-Dimeski, Ebu-Abdullah. Ibn-Hibban, 
Darekutni i Ebu-Nuajm tvrde da je bio lazov, a drugi ga smatraju potpuno 
slabim i nistavnim . 89 

Cetvrto, Ismail b. Ajjas el-Anesi, Ebu-Utbe el-Himsi koji je nepouzdan, 
osim ako prenosi od Samija 90 , a ova predaja je od Mekkije, pa nije 
prihvatljiva. 

Kada pogledamo u ovaj lanac prenosilaca i njegove brojne mahane 
mozemo slobodno kazati da je ovaj hadis potpuno nistavan, a mozda i 
lazan, te da nije dozvoljeno raditi po njemu, a Uzviseni Allah najbolje zna. 



33 Vidjeti: Ihjau ulumid-din, (5/245); Fetava ve mesailu Ibni-Salah, (1/261); El-mensurat, (str. 115- 
116) od imama Nevevija, Hulusatul-bedril-munir, (1/274); El-telhisul-habir, (2/698-699); Kesful- 
hafa , (1/376-377). 

“Vidjeti: Medzmeuz-zevaid, (3/45) i (2/324). 

85 Vidjeti: El-mugni, (El-ihja, 5/245); Medzmuatul-fetava, (24/296); Zadul-mead, (1/417/418); Kesful- 
hafa, (1/377); Subulus-selam, (2/113); Nejlul-evtar, (4/89-90); El-ibdau fi medarril-ibtida, (str. 
240); Es-silsiletud-daife, (2/64-65/599); Fetaval-ledznetid-daime, (7/92-92) i El-dzamiu fi ehadisil- 
ibadat, (2/415-416). 

“Vidjeti: Tehzibus-sunen, (13/199). 

87 Vidjeti: Ed-dua, (1/199) od imama Taberanija sa korisnim uvodom od dr. Muhammeda b. Seida 
Buharija. 

“Vidjeti: El-dzerhu vet-tadil, (4/76). 

89 Vidjeti: El-mugni fid-duafa, (2/251/5208); Tehzibul-kemal, (24/352/5030) i Takribut-tehzib, 
(2/150). 

“Vidjeti: Takribut-tehzib, (1/84). 



Zato vecina islamskih ucenjaka smatra da se telkin cini prije nastupa smrti. 
Ovo je takoder stav hanefijske pravne skole kako se navodi u priznatim 
hanefijskim izvorima . 91 

Neki islamski ucenjaci smatraju, takoder, pohvalnim ucenje sure Jasin 
covjeku koji se nalazi na samrti 92 , oslanjajuci se na hadis Makala b. Jasira 
u kome Poslanik, s.a.v.s., kaze: "Ucite suru Jasin vasim samrtnicima.' m 
Medutim, u lancu prenosilaca ovoga hadisa imaju tri mahane koje 
sprecavaju rad po ovome hadisu. Slabim ga smatraju: Ibn-Kattan, 
Darekutni, Nevevi sejh Albani i drugi . 94 Imam Darekutni kaze: "Nema 
vjerodostojnog hadisa o ucenju sure Jasin onome koji je na samrti ." 95 U 
jednoj nistavnoj predaji stoji da ucenje sure Jasin olaksava smrtne muke . 96 

Takoder, neki ucenjaci smatraju da onog ko umire treba okrenuti na 
desni bok usmjerenim licem prema kibli. Kao dokaz uzimaju predaju El- 
Beraa b. Marura koji je oporucio da ga na samrti okrenu licem prema kibli. 
Kada je to cuo Allahov Poslanik, s.a.v.s., rekao je: "Lijepo je postupio", 
potom mu je klanjao dzenazu i trazio oprosta za njega . 97 Isto tako, ovaj 
postupak, potvrduju opcim znacenjem hadisa koga prenosi Umejr b. 
Katade od Poslanika, s.a.v.s., da je rekao: "Sveti hram (EI-Bejtul-haram) je 



91 Vidjeti: El-ihtijaru li talilil-muhtar, (1/119); El-hidaje serhul-bidaje, (1/90); Serhu fethil-kadir, 
(2/104); Bedaeus-sanaia, (2/22); Hasijetu Ibni-Abidin, (2/190); Hasijetut-Tahtavi, (str. 366). 

92 Vidjeti: El-mugni, (2/304); Kessaful-kinaa, (2/131-132) i Fikhus-sunne, (1/368). 

93 Ebu-Davud, (str. 731/3121); Ibn-Madze, (str. 111/1470); Nesai u Amelul-jevm, (str. 581/1074); 
Ahmed, (5/26); Taberani, (20/219/510); Hakim, (1/753/2074); Tajalisi, (2/244/973); Begavi, 
(5/295/1464); Ibn-Hibban, (7/269/3002). 

94 Vidjeti: El-medzmua, (5/102); Et-telhisul-habir, (2/650); Miskatul-mesabih, (1/509/1622) i 
Tevdihul-ahkam, (2/473). 

95 Vidjeti: Et-telhisul-habir, (2/650); Fejdul-kadir, (2/85). 

96 Ebu-Nuajm u Zikru ahbari Asbehan, (1/188). 

97 Hakim, (1/505/1305) i Bejheki, (3/384/6396). Imam Hakim i Zehebi su ovaj hadis ocijenili 
vjerodostojnim. Medutim, sejh Albani je prigovorio ovoj predaji. Vidjeti: Irvaul-galil, (3/152/154) i 
Tenkihul-kelam, (str. 472-473). 



dzenaze - namaza 




vasa kibla kada ste zivi i mrtvi." % Medutim, jasno je da se citirani hadis 
odnosi na namaz i mezar a ne na onoga koji umire." Takoder, za dokaz 
koriste hadis koji prenosi Ebu-Hurejre u kome Poslanik, s.a.v.s., kaze: 
"Svaka stvar ima svoj ukras, a ukras jednog skupa je okretanje prema 
kibli ." 100 Prenosi se od Huzejfe b. el-Jemana da je oporucio da ga na samrti 
okrenu prema kibli ." 101 Okretanje onoga koji umire prema kibli prenosi se 
od Ataa , 102 Hasana el-Basrija , 103 Es-Sabija , 104 Omer b. el-Hattaba , 105 
Ibrahima en-Nehaija 106 i drugih. 



Ibn-Kudame kaze da ovo misljenje zastupaju: Ata, Ibrahim en-Nehai, 
Malik i medinjani, El-Evzai, stanovnici Sama, Safija, Ishak i drugi . 107 Imam 
Nevevi navodi konsenzus ucenjaka o legitimnosti okretanja onoga koji 
umire na desnu stranu prema kibli . 108 Medutim, ovaj konsenzus nije 
potpuno precizan, jer se prenosi od Seida b. el-Musejjiba da nije volio 



9! Ebu-Davud, (str. 668/2875); Hakim, (1/127/197); Taberani, (17/47/101). Imam Munziri i sejh 
Albani su ovu predaju ocijenili vjerodostojnom. Imam Hejsemi tvrdi da su njeni prenosioci 
pouzdani. Vidjeti; Medzmeuz-zevaid, (1/48); Daifut-tergib, (1/414); Irvaul-galil, (3/154-155) i 
Sahihul-dzamia, (2/844/4602 i 4605). Imam Zehebi i Ibn-Hadzer su prigovorili ovome hadisu. 
Vidjeti: Nasbur-raje, (2/251) i Et-telhisul-habir, (2/646). 

"Vidjeti: Nejlul-evtar, (4/21). 

100 Taberani u El-evsat, (3/25/2354). Imam Munziri, Sehavi i Albani ovaj hadis smatraju dobrim. 

Vidjet: El-mekasidul-hasene, (str. 142) i Sahihut-tergib, (3/191/3085). 

10 ' Ibn-Asakir u Et-tarih, (4/156/1), sa vjerodostojnim lancem prenosilaca. Uzeto iz djela Et-tekmil, 
(str. 32) od sejha Saliha b. Abdul-Aziza Ali Sejha. Vidjeti, takoder: Kessaful-kinaa, (2/132). 

102 lbn-Ebi-$ejbe, (2/447/10873), sa ispravnim lancem prenosilaca. 

103 lbn-Ebi-§ejbe, (2/447/10872), sa dobrim lancem prenosilaca. 

104 Ibn-Ebi-Sejbe, (2/447/1 0874); Abdur-Rezzak, (3/391-392/6061); Ibn-Hazm u El-muhalla, 
(5/174), sa slabim lancem prenosilaca. 

105 lbn-Ebi-§ejbe, (2/447/10870) i Ibn-Munzir, (5/320/2928), sa prekinutim lancem prenosilaca, jer 

Jaja b. Ebi-Rasid nije pouzdan i nije cuo Omera. Vidjeti: El-dzerhu vet-tadil, (9/145); Takribut- 
tehzib, (2/353) i Tenkihul-kelam, (str. 474). 

106 lbn-Ebi-§ejbe, (2/447/10871), sa slabim lancem prenosilaca. 

107 El-mugni, (2/304); El-ihtijar, (1/119); Bedaeus-sanaia , (2/22); El-bahrur-raik, (2/184); Serhu 
fethil-kadir, (2/103); El-hidaje, (1/90); Kessaful-kinaa, (2/132); Nejlul-evtar, (4/21); Subulus- 
selam, (2/90); Fikhus-sunne, (1/368); Es-serhul-mumtia, (5/321-322). 

108 Vidjeti: El-medzmua, (5/1 05). 




